روسییا ارمنیستان باش ناظری نیکول پاشینیانا قارشی پاییزدا بؤیوک اعتراضلار تشکیل ائدجک.
آخار. آذ خبر وئریر کی، بونو «نووایا قازئتا» قزئتینه موصاحیبهسینده گورجوستانین اکس-پرزیدنتی میخایل سااکاشویلی دئییب:
«قافقاز سرعتله دییشیر. ارمنیستانا باخین. تام نظارت یوخدور. تکجه حربی نظارت و روسییا تبلیغاتی خالقین ایرادهسینی دایاندیرماق گوجونده دئییل. پوتین ارمنیستانی راحت بوراخان دئییل. منجه پاییزدا پاشینیانا قارشی اعتراض دالغاسی قالدیریلاجاق. پاشینیان هر واسطه ایله چالیشیر کی، پوتینی راضی سالسین. پوتینی ایسه هئچ جور راضی سالماق مومکون دئییل. پوتین گؤرمدی کی، آیاغا قالخان غرب یؤنلو، اینگیلیس دیللی گنجلردیر. اوستهلیک حاضردا ارمنیستاندا روس اوردوسو ایله باغلی بؤیوک قیجیقلانمالار دا مؤوجوددور. بو اوردو ارمنیستاندا اؤزونو ایشغالچی کیمی آپاریر و بو دا اینسانلاری قیجیقلاندیریر».
سااکاشویلینین سؤزلرینه گؤره، پاشینیان همچینین ک ت م ت رهبری خاچاتوروو، «گازپروم»اون ارمنیستانداکی رهبری کؤچریانا قارشی گئدیر:
«بونلار روسییانین ارمنیستانداکی دایاقلاریدیر. من پاشینیانین موسکوادا نه دئدیینی بیلمیرم، اما پوتین بئله شئیلری هزم ائتمیر. ایندی ایستنیلن حالدا پاشینیانی دئویرمهیه چالیشاجاقلار. بو منده هئچ بیر شوبهه یاراتمیر. پاشینیانین بؤیوک پروبلملری باشلایاجاق، آکسییالار ایستارت گؤتورهجک. موسکواداکی اولیقارخلار پاشینیانا قارشی بؤیوک پوللار وئرهجکلر کی، ارمنیستانین داخیلینده متشکیل جینایتکارلیغی گوجلندیرسینلر. اونون چوخ آز واختی قالیب و منجه او، الینده ریچاقلاری اولدوغو زامان اطرافینا یئنی آداملاری بوشونا توپلاماییب. پروبلئم اودور کی، پاشینیان حقوق-محافظه سیستمینی داغیتمادان کؤچریانی حبس ائتمک ایستییر. لاکین کهنه حقوق-محافظه سیستمی اونون قرارلارینی سابوتاژ ائتمهیه چالیشاجاق. پاشینیان هر شئیی دوغرو ائدیر، اما سیستمی دییشمیر. بو کهنه سیستم زامانی گلنده اونون امرلرینی ایجرا ائتمکدن ایمتینا ائدیب، اؤزونه قارشی ایشلهیهجک»، – دئیه او بیلدیریب.
azb_Arab azb_Arab azb_Arab azb_Arab azb_Arab